પહેલાં તો પ્રેશર કુકર એટલે શું તે જાણીએ. પ્રેશર એટલે દબાણ. કુકર એટલે રાંધવાનું વાસણ અથવા ડબ્બો. કુકર પણ બે પ્રકારના હોય. એક સાદુ કુકર અને બીજું પ્રેશર કુકર. સાદા કુકરમાં મૂકેલી વાનગી માત્ર વરાળથી બફાય. પ્રેશરકુકરમાં રાખેલી વાનગી વરાળ ઉપરાંત દબાણથી બફાય. દબાણને કારણે વાનગી બફાવા કરતાં ગળવાની શકયતા જ વધુ હોય છે. બફાયેલી વાનગી ચઢી જાય તેથી ગળી જાય. દબાયેલી વાનગી ચઢયા વગર ગળી જાય. ચઢવાને કારણે વાનગી સુપાચ્ય બનવી જોઈએ પરંતુ પ્રેશરને કારણે ગળેલી વાનગી એટલી સુપાચ્ય ન બને. તેથી પ્રેશર કુકર કરતાં સાદુ કુકર વાપરવું સારું.